《丙戌重五后一日予与同舟三人游虎丘庚寅岁予亦以是日至枫桥望虎丘塔迫日莫叹息而去》
宋代·周孚

百丈寒岩塔，孤篷倦客船。来迎十里外，相识五年前。

天迥方斜日，林深忽暝烟。平生戒三宿，为汝复凄然。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。